CELEX: 42012Y0908(01)
Language: el
Date: 2012-09-08 00:00:00
Title: Διοικητική συμφωνία με το Συμβούλιο της Ευρώπης όσον αφορά τη χρήση του ευρωπαϊκού εμβλήματος από τρίτους

8.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/5
            
         Διοικητική συμφωνία με το Συμβούλιο της Ευρώπης όσον αφορά τη χρήση του ευρωπαϊκού εμβλήματος από τρίτους
   2012/C 271/04
   1.   Γενική αρχή
   
   Κάθε φυσικό ή νομικό πρόσωπο («χρήστης») έχει το δικαίωμα να χρησιμοποιεί το ευρωπαϊκό έμβλημα ή κάποιο από τα στοιχεία του, υπό την προϋπόθεση ότι τηρεί τους ακόλουθους όρους χρήσης.
   2.   Όροι χρήσης
   
   Η χρήση του ευρωπαϊκού εμβλήματος και/ή οποιουδήποτε από τα στοιχεία του επιτρέπεται, ανεξαρτήτως αν η χρήση έχει εμπορικό ή μη κερδοσκοπικό χαρακτήρα, εκτός αν:
   
               α)
            
            
               η χρήση αυτή δημιουργεί την εσφαλμένη εντύπωση ή υπόθεση ότι υφίσταται σχέση μεταξύ του χρήστη και οποιουδήποτε από τα θεσμικά και λοιπά όργανα και οργανισμούς της Ευρωπαϊκής Ένωσης ή του Συμβουλίου της Ευρώπης·
            
         
               β)
            
            
               η χρήση προκαλεί στο κοινό την εσφαλμένη εντύπωση ότι ο χρήστης τυγχάνει της στήριξης, χορηγίας, έγκρισης ή συγκατάθεσης οποιουδήποτε από τα θεσμικά και λοιπά όργανα και οργανισμούς της Ευρωπαϊκής Ένωσης ή του Συμβουλίου της Ευρώπης·
            
         
               γ)
            
            
               η χρήση συνδέεται με στόχο ή δραστηριότητα ασύμβατα με τους σκοπούς και τις αρχές της Ευρωπαϊκής Ένωσης ή του Συμβουλίου της Ευρώπης, ή με σκοπό ή δραστηριότητα που κρίνονται καθ’οιονδήποτε τρόπο παράνομα.
            
         3.   Εμπορικό σήμα και συναφή προβλήματα
   
   Η χρήση του ευρωπαϊκού εμβλήματος σύμφωνα με τους όρους που αναφέρονται στην προηγούμενη παράγραφο δεν ισοδυναμεί με συναίνεση για την καταχώριση του εμβλήματος ή απομίμησής του ως εμπορικού σήματος ούτε ως οιουδήποτε άλλου δικαιώματος διανοητικής ιδιοκτησίας. Η Ευρωπαϊκή Ένωση και το Συμβούλιο της Ευρώπης θα συνεχίσουν να ελέγχουν, σύμφωνα με τις εφαρμοστέες νομικές διατάξεις, τις αιτήσεις καταχώρισης του ευρωπαϊκού εμβλήματος ή μέρους αυτού ως δικαίωμα (ή μέρος δικαιώματος) διανοητικής ιδιοκτησίας.
   4.   Νομική ευθύνη
   
   Οι χρήστες που προτίθενται να χρησιμοποιήσουν το ευρωπαϊκό έμβλημα ή στοιχεία αυτού υπέχουν νομική ευθύνη για αυτή τη χρήση. Θεωρούνται υπεύθυνοι για οποιαδήποτε κατάχρηση και για ενδεχόμενη βλάβη που απορρέει από τη συγκεκριμένη χρήση βάσει της νομοθεσίας των κρατών μελών ή κάθε τρίτης χώρας η οποία ισχύει για αυτούς.
   5.   Δικαίωμα προσφυγής κατά τυχόν κατάχρησης
   
   Η Επιτροπή διατηρεί το δικαίωμα να προσφύγει ιδία πρωτοβουλία ή τη αιτήσει του Συμβουλίου της Ευρώπης για:
   
               —
            
            
               κάθε χρήση που δεν συνάδει με τους όρους που θεσπίζονται στην παρούσα συμφωνία· ή
            
         
               —
            
            
               κάθε χρήση την οποία η Επιτροπή ή το Συμβούλιο της Ευρώπης κρίνουν καταχρηστική ενώπιον των δικαστηρίων των κρατών μελών ή τρίτης χώρας.